กระทรวงสาธารณสุข เผยผู้ป่วยติดเชื้อโคโรนาสายพันธุ์ใหม่ 2019 ในไทยรักษาหายกลับบ้านได้เพิ่มอีก 1 ราย
กระทรวงสาธารณสุข เผยผู้ป่วยติดเชื้อโคโรนาสายพันธุ์ใหม่ 2019 ในไทยรักษาหายกลับบ้านได้เพิ่มอีก 1 ราย         นพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กระทรวงสาธารณสุข เป็นประธานแถลงข่าวสถานการณ์โรคปอดอักเสบจากเชื้อไวรัสโคโรนาสายพันธุใหม่ 2019 รอบเช้าประจำวันนี้ ว่า ยืนยันผู้ป่วยที่ไทยตรวจพบคงที่ 14 ราย ล่าสุดหายและกลับบ้านได้เพิ่มอีก 1 ราย รวมเป็น 7 รายที่ไทยรักษาจนหายปลอดเชื้อ ขณะนี้ยังเหลือผู้ป่วยอีก 7 รายที่อยู่ระหว่างการรักษา ส่วนผู้เข้าเกณฑ์สงสัยป่วยขณะนี้มี 280 ราย อยู่ระหว่างตรวจยืนยัน DNA เชื้อ แต่เบื้องต้นส่วนใหญ่เป็นไข้หวัดใหญ่ ส่วนกรณีที่องค์การอนามัยโลก ประกาศยกระดับให้โคโรนาสายพันธุ์ใหม่ 2019 เป็นภาวะฉุกเฉินทางสาธารณสุขระหว่างประเทศ ถือว่าเป็นผลดีเพราะทั่วโลกจะมีการเฝ้าระวังโรคนี้มากขึ้นจะช่วยชะลอการระบาดให้เป็นอย่างค่อยเป็นค่อยไป ทำให้การรับมือและรักษามีประสิทธิภาพ ซึ่งในส่วนของไทยบ่ายวันนี้คณะกรรมการโรคติดต่ออุบัติใหม่ ที่มีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข จะประชุมเพื่อบูรณาการทำงานร่วมกับทุกหน่วยงานที่เกี่ยวข้องปรับแผนรับมือให้เข้ากับสถานการณ์ รวมถึงกรณีต้องไปรับนักศึกษาไทยจากจีนด้วยนพ.สรรพงศ์ ฤทธิรักษา รองอธิบดีกรมการแพทย์แผนไทยและการแพทย์ทางเลือก กล่าวว่า สำหรับประชาชนที่ไม่ป่วยแต่อยากป้องกันเชื้อนอกจากสวมหน้ากากอนามัยทำจากผ้า กินร้อนช้อนกลาง ล้างมือ แล้ว ยังสามารถใช้ฟ้าทลายโจร ช่วยกระตุ้นภูมิคุ้มกันได้  แต่การป้องกันนี้ไม่จำเป็นต้องทำทุกคน คนแข็งแรงทั่วไปเพียงดื่มน้ำมากๆ พักผ่อนให้เพียงพอ เลี่ยงความเสี่ยงสัมผัสเชื้อก็เพียงพอ